**SISÄLLYSLUETTELO**

**ASIAT**

[24 § KOKOUKSEN LAILLISUUS JA PÄÄTÖSVALTAISUUS 3](#_Toc513647998)

[25 § KOKOUKSEN TYÖJÄRJESTYS 3](#_Toc513647999)

[26 § TILINTARKASTAJAN RAPORTOINTI 3](#_Toc513648000)

[27 § LAPINJÄRVEN VUODEN 2017 TILINPÄÄTÖS 3](#_Toc513648001)

[28 § ARVIOINTIKERTOMUKSEN VALMISTELU 4](#_Toc513648002)

[29 § MUUT ASIAT 4](#_Toc513648003)

[30 § OIKAISUVAATIMUS JA VALITUSOSOITUS 5](#_Toc513648004)

Kokousaika Keskiviikko 9.5.2018 klo 17.00 – 20.30

Kokouspaikka Kunnanvirasto, kunnanjohtajan kokoushuone

 Lapinjärvi

LÄSNÄ Arto Kujala, puheenjohtaja

 Anni Simola, jäsen

 Mirja Hovén, jäsen

Ilkka Ceder, varajäsen (Rantanen)

 Kalevi Hoffström, varajäsen (Lill-Smeds)

Poissa Jan-Erik Lill-Smeds, varapuheenjohtaja

 Markku Rantanen, jäsen

Muut osallistujat Ilpo Malinen, tilintarkastaja, pöytäkirjanpitäjä

Käsiteltävät asiat §:t 24 – 30, päätöksenteko kokouksessa

Pöytäkirjan allekirjoitus ja varmennus, Lapinjärvellä 9.5.2018

 Arto Kujala Ilpo Malinen

 puheenjohtaja pöytäkirjanpitäjä

Pöytäkirja tarkastettu 9.5.2018

 Kalevi Hoffström Anni Simola

 Mirja Hovén Ilkka Ceder

Pöytäkirjan nähtävänä pitäminen

 Pöytäkirja on pidetty yleisesti nähtävänä Lapinjärven kunnanvirastossa

 \_\_.\_\_.2018

 Todistaa

# **24 § KOKOUKSEN LAILLISUUS JA PÄÄTÖSVALTAISUUS**

Kuntalain mukaan lautakunta on päätösvaltainen, kun enemmän kuin puolet jäsenistä on läsnä.

Hallintosäännön mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu lähetetään lautakunnan päättämällä tavalla vähintään kolme päivää ennen kokousta. Lautakunnan kokouksissa tilintarkastajalla on läsnäolo- ja puhe-oikeus. Tilintarkastajalla ja tarkastuslautakunnan määräämillä luottamushenkilöillä ja viranhaltijoilla on läsnäolovelvollisuus lautakunnan kokouksessa lautakunnan niin päättäessä. Kunnanhallitus ei voi määrätä edustajaansa lautakunnan kokouksiin.

Kokouskutsu on lähetetty jäsenille 2.5.2018.

**Ehdotus:** Kokous todetaan laillisesti koolle kutsutuksi ja päätösvaltaiseksi.

**Päätös: Todettiin.**

# **25 § KOKOUKSEN TYÖJÄRJESTYS**

**Ehdotus:** Tarkastuslautakunta päättää kokouksen työjärjestyksestä.

**Päätös: Päätettiin edetä esityslistan mukaan ja tarkastaa ja allekirjoittaa tämän kokouksen pöytäkirja kokouksen päätteeksi..**

# **26 § TILINTARKASTAJAN RAPORTOINTI**

Kuntalain 125 §:n mukaan tilintarkastajien on annettava valtuustolle kultakin tilikaudelta kertomus, jossa esitetään tarkastuksen tulokset. Kertomuksessa on myös esitettävä, onko tilinpäätös hyväksyttävä ja voidaanko toimielinten jäsenille ja asianomaisen toimielimen tehtävä-alueen johtavalle viranhaltijalle (tilivelvollinen) myöntää vastuuvapaus.

Tilintarkastaja esittelee tilintarkastuskertomuksen vuodelta 2017.

**Ehdotus:** Merkitään raportointi tiedoksi.

**Päätös: Ehdotuksen mukaisesti.**

# **27 § LAPINJÄRVEN VUODEN 2017 TILINPÄÄTÖS**

Kunnanhallitus on 26.3.2018 § 33 valmistellut ja allekirjoittanut kunnan vuoden 2017 tilinpäätöksen ja antanut sen tilintarkastettavaksi sekä päättänyt saattaa tilinpäätöksen tarkastuslautakunnan valmistelun jälkeen edelleen valtuuston käsiteltäväksi. Tilinpäätös on esitelty tarkastuslautakunnalle. Vastuullinen tilintarkastaja on esitellyt tarkastuslautakunnalle tilintarkastuskertomuksen, jossa esitetään tilinpäätöksen vahvistamista ja vastuuvapauden myöntämistä tilivelvollisille tilivuodelta 2017. Tilintarkastuskertomuksessa ei ole esitetty muistutuksia tai huomautuksia, joten lausuntojen pyytäminen kunnanhallitukselta ei ole tarpeen.

**Ehdotus:** Tarkastuslautakunta päättää

* todeta, että tilintarkastuskertomus ei sisällä sellaista muistutusta, joka edellyttäisi lausunnon hankkimista kunnanhallitukselta tai selitystä asianomaiselta,
* saattaa tilintarkastuskertomuksen valtuustolle tiedoksi,
* ehdottaa valtuustolle, että vuoden 2017 tilinpäätös hyväksytään ja tilivelvollisille myönnetään vastuuvapaus tilikaudelta 1.1.–31.12.2017.

**Päätös: Ehdotuksen mukaisesti.**

# **28 § ARVIOINTIKERTOMUKSEN VALMISTELU**

Tarkastuslautakunnan jäsenet ovat valmistelleet arviointikertomusta. Tässä kokouksessa on tarkoitus hyväksyä arviointikertomus.

**Ehdotus:** Tarkastuslautakunta päättää

* hyväksyä ja allekirjoittaa arviointikertomuksen,
* lähettää arviointikertomuksen kunnanvaltuustolle ja
* esittää kunnanvaltuustolle, että kunnanhallitukselta ja lautakunnilta pyydetään vastineet arviointikertomuksessa esitetyistä havainnoista, selvityspyynnöistä ja suosituksista kunnanvaltuustolle viimeistään lokakuun loppuun mennessä.

***Päätös: Ehdotuksen mukaisesti.***

# **29 § MUUT ASIAT**

Hallintosäännön 140 §:n mukaan toimielin voi esittelijän tai jäsenen ehdotuksesta, jota on kannatettu, ottaa enemmistöpäätöksellä käsiteltäväksi asian, jota ei ole mainittu kokouskutsussa.

**Ehdotus:** Tarkastuslautakunta päättää muista käsiteltävistä asioista.

***Päätös: Ei ollut muita asioita.***

# **30 § OIKAISUVAATIMUS JA VALITUSOSOITUS**

Pöytäkirjaan liitettävässä oikaisuvaatimusohjeessa annetaan tarpeelliset ohjeet oikaisuvaatimuksen tekemiseksi. Pöytäkirjaan liitettävässä valitusosoituksessa on mainittava valitusviranomainen, valitusaika ja mitä valituskirjaan on liitettävä. Päätökseen, josta ei saa tehdä oikaisuvaatimusta eikä valitusta, on liitettävä tästä ilmoitus ja samalla mainittava, mihin lain tai asetuksen kohtaan kielto perustuu.

**Ehdotus:** Ohjeet oikaisuvaatimuksesta, valitusosoitus sekä muutoksenhakukielto liitetään pöytäkirjaan.

Todetaan, että kaikki tämän kokouksen päätökset koskevat vain valmistelua tai täytäntöönpanoa eikä niistä saa tehdä kuntalain mukaista oikaisuvaatimusta tai valitusta (kuntalaki 136 §).

***Päätös: Ehdotuksen mukaisesti.***